**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 05.10.2025, ora 08.00 – 06.10.2025, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 06.10.2025, ora 07.00**

**RÂURI**

**Debitele au fost în creştere** ca urmare a precipitațiilor în curs, celor prognozate, cedării apei din stratul de zăpadă din zonele montane şi propagării pe râurile din bazinele hidrografice: Vișeu, Iza, Tur, Someș, Crișul Negru, Crișul alb, Arieș, Jiu, bazinele superioare și mijlocii ale Begăi, Timișului, Bârzavei, Carașului, Nerei, Cernei, bazinul inferior al Oltului și numai prin propagare pe cursul Siretului, cursul mijlociu și inferior al Mureșului și cursurile inferioare ale Târnavelor, Argeșului, Ialomiței, Sucevei, Moldovei, Bistriței, Trotușului, Putnei și Rm. Sărat.

Pe râurile din bazinele hidrografice: Crasna, Barcău, Crișul Repede, Bârlad și Prut, debitele au fost relativ staționare, iar pe celelalte râuri au fost, în general, în scădere.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste normalele lunare multianuale) pe râurile din bazinele Someșului Mare, Târnavei Mici, Bârzavei și Siretului, din bazinele superioare şi mijlocii ale Oltului, Argeşului, Ialomiței și mai mici (sub 30%) pe râurile din bazinele hidrografice: Tur, Crișul Negru, Crișul Alb, Jijia și Bahlui.

În interval au fost emise **două ATENȚIONĂRI HIDROLOGICE** pentru fenomene imediate**.**

**Nivelurile** pe râuri la stațiile hidrometrice **se situează sub COTELE DE ATENȚIE.**

**Debitele vor fi în creștere,** datorită precipitațiilor prognozate, cedării apei din stratul de zăpadă din zonele montane și propagării pe râurile din bazinele hidrografice: Mureș, Bega, Timiș, Bârzava, Caraș, Nera, Cerna, Jiu, Olt, Vedea, Argeș, Ialomița, Buzău, Rm. Sărat, Putna, Trotuș, pe cele din Dobrogea și numai prin propagare pe cursurile mijlocii și inferioare ale Someșului, Siretului și cursurile inferioare ale Crișului Negru și Crișului Alb.

Pe râurile din bazinele hidrografice: Tur, Crasna, Barcău, Bârlad și afluenții Prutului, debitele vor fi staționare, iar pe celelalte vor fi, în general, în scădere.

Sunt posibile scurgeri pe versanți, torenți, pâraie, formarea de viituri rapide cu efecte de inundații locale și creșteri importante de niveluri și debite **cu depășirea COTELOR DE APĂRARE** pe unele râuri mici din sudul țării, datorită precipitațiilor însemnate cantitativ, prognozate și propagării, fenomenele având o probabilitate și intensitate mai mare pe râurile din sud-estul țării în a doua parte a intervalului.

**DUNĂRE**

**Debitul la intrarea în ţară** (secţiunea Baziaş) în intervalul 05.10.2025-06.10.2025, **a fost stationar, având valoarea de 2500 m3/s**, sub media multianuală a lunii **septembrie (3800 m3/s) și octombrie (3850 m3/s).**

În aval de Porţile de Fier debitele au fost în creștere pe sectorul Gruia – Galați și relativ staționare pe sectorul Isaccea – Tulcea.

**Debitul la intrarea în ţară** (secţiunea Baziaş) **va fi staționar (2500 m3/s).**

În aval de Porțile de Fier debitele vor fi staționare pe sectorul Gruia – Calafat și în creștere pe sectorul Bechet – Tulcea.

**2.** **Situaţia meteorologică în intervalul 05.10.2025, ora 09.00 – 06.10.2025, ora 06.00**

**Administraţia Naţională de Meteorologie** (A.N.M.) a emis în data de 05.10.2025, la ora 10:00, **Informarea Meteorologică nr. 145**, conform căreia:

**- MESAJ 1 -** Din noaptea de duminică spre luni (5/6 octombrie) aria ploilor se va extinde treptat dinspre sud-vest, în întreaga țară. Cantitățile de apă vor fi însemnate și se vor acumula 25...50 l/mp, iar în Muntenia, Dobrogea și Moldova, 70...100 l/mp, în special de luni seară (6 octombrie) și până miercuri dimineața (8 octombrie).

 În Carpații Meridionali, la altitudini de peste 1700 m, temporar vor fi precipitații și sub formă de lapoviță și ninsoare, iar marți (7 octombrie) va ninge viscolit și se va depune strat de zăpadă.

 Temporar, vântul va avea intensificări în sud, în est, la munte și pe arii restrânse în rest, cu viteze, în general, de 45...55 km/h, iar în cea mai mare parte a Munteniei, în Dobrogea, în centrul și sudul Moldovei, precum și în Carpații Meridionali și de Curbură, de peste 60...70 km/h.

 Vremea va fi rece în cea mai mare parte a țării, în general cu temperaturi maxime cuprinse între 12 și 18 grade și minime între 3 și 12 grade.

Această **Informare Meteorologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

*- TOATE PREFECTURILE (42 prefecturi) –* ***Informare meteo*** *(MESAJ 1).*

**ÎN ȚARĂ, Valorile termice diurne au crescut semnificativ** în cea mai mare parte a țării, însă vremea a fost în continuare rece, chiar deosebit de rece în regiunile intracarpatice (abateri negative de până la 8...9 grade). Ziua, cerul a fost variabil în sud și est și a avut înnorări în restul teritoriului. A plouat slab în Maramureș, local în Banat, Crișana și Transilvania și pe arii restrânse în Oltenia, nordul Moldovei și al Munteniei. Începând cu orele serii nebulozitatea s-a extins treptat în toată țara și a plouat în general slab cantitativ în majoritatea zonelor. La altitudini mari la munte au fost precipitații mixte. Vântul a suflat slab și moderat, cu ușoare intensificări pe crestele montane. Este strat de zăpadă la munte, la altitudini mari, și măsura la ora 21 *-în platformele stațiilor meteorologice-* până la 40 cm la Vf. Omu și 20 cm la Bâlea-Lac. Temperaturile maxime s-au încadrat între 8 grade la Ocna Șugatag și 20 de grade la Calafat, Bechet, Zimnicea și Focșani, iar la ora 6 temperatura aerului avea valori cuprinse între 6 grade la Ocna Șugatag, Toplița și Joseni și 17 grade la Sulina. Dimineața și noaptea, izolat s-a format ceață.

**La Bucureşti, Valorile termice diurne au crescut semnificativ** față de ziua precedentă. Cerul a fost variabil, cu înnorări începând din orele serii, iar noaptea trecător a plouat slab. Vântul a suflat slab și moderat. Temperatura maximă a fost de 18 grade, iar la ora 6 se înregistrau 10 grade la Băneasa și 11 grade la Afumați și Filaret.

**3. Prognoza meteorologică în intervalul 06.10.2025, ora 09.00 - 07.10.2025, ora 9.00**

**ÎN ȚARĂ, Vremea va fi rece pentru această dată**, local deosebit de rece cu precădere în centru și nord și doar în sud-estul țării valorile termice se vor situa în jurul celor specifice datei. Cerul va fi mai mult noros și va ploua pe arii extinse în sud, est și centru și pe spații mai mici în restul teritoriului, iar în cursul nopții în Dobrogea, sudul Moldovei și Muntenia, ploile vor fi mai intense și local se vor acumula cantități de apă în general 15...25 l/mp. La munte, cu precădere în Carpații Meridionali, la altitudini de peste 1800 m, vor fi precipitații slabe predominant sub formă de ninsoare. Vântul va sufla slab și moderat, cu unele intensificări noaptea în regiunile sud-estice, cu rafale în general de 45...50 km/h. Temperaturile maxime se vor încadra în general între 11 și 19 grade, iar cele minime vor fi

cuprinse între 4 și 15 grade. Dimineața și noaptea, izolat, va fi ceață.

**La Bucureşti,** **Vremea va fi în general închisă și se va răci**. Temporar va ploua, moderat cantitativ în timpul nopții (10...15 l/mp).

Vântul va sufla slab până la moderat. Temperatura maximă, mai scăzută decât în intervalul anterior, va fi de 15...17 grade, iar cea minimă de 8...10 grade.

**4. Buletin nivometeorologic pentru perioada 04.10.2025 ora 21 - 06.10.2025 ora 21**

**TABEL RISCURI DE AVALANŞE**

|  |  |
| --- | --- |
| ***Masive:*** | ***PESTE 2000 m*** |
| **MUNŢII FĂGĂRAŞ** | strat de zăpadă cu grosimi de 20-40 cm, umezit |
| **MUNŢII BUCEGI** | strat de zăpadă cu grosimi de 20-40 cm, umezit |

**Principalele mecanisme ce conduc la declanșarea avalanșelor:**

**Vreme rece. Precipitații mixte la peste 1800 m.**

**CARPAȚII MERIDIONALI - FĂGĂRAȘ, BUCEGI,**

La peste 2000 m: ca urmare a ninsorilor consistente din ultimele 48 de ore din masivele Făgăraș și Bucegi, la peste 2000 m se întâlnește un strat de zăpadă cu grosimi de 20-40 cm, umezit, și care se va tasa în următoarele 48 de ore pe fondul temperaturilor diurne ușor pozitive de la peste 2000 m și apropiate de 0 grade în zona crestelor. Pe anumite văi se regăsesc acumulări sau troiene de grosimi mai mari. Temporar se vor mai semnala precipitații mixte în zona crestelor, în general slabe. Izolat se vor semnala unele curgeri

sau avalanșe de dimensiuni mici.

La altitudini mai mici de 2000 m, stratul de zăpadă are o coeziune bună cu solul, este puternic umezit și de dimensiuni reduse.

***II. CALITATEA APELOR***

**1.1. Pe fluviul Dunărea**

Nu au fost evenimente deosebite.

 **1.2. Pe râurile interioare**

**S.G.A. Suceava revine cu** informatii suplimentare referitoare la poluarea accidentala din data de 04.10.2025, în jurul orei 19:00, a pârâului Strâmbu în comuna Moara ca urmare a refulării de ape uzate de culoare neagră-cenușie, cu miros specific, dintr-un cămin aflat pe traseul rețelei de canalizare, înainte de intrarea în stația de epurare, de unde se scurgeau pe terenurile din vecinătate și în două șanțuri săpate recent, ajungând astfel în albia pârâului. Nu a fost observată mortalitate piscicolă. S.G.A. Suceava a prelevat probe de apă din mai multe secțiuni, urmând să efectueze un control pentru verificarea sistemului de canalizare și a stației de epurare.

La fața locului s-a identificat un cămin amplasat pe rețeaua de canalizare a comunei, înainte de intrarea în stația de epurare, din care refulau ape uzate, cu miros și culoare specifice, ape care se scurgeau atât pe terenurile din vecinatate cât și în două șanturi săpate recent, care dirijau apa în albia pr. Strâmbu. Prin șanțul săpat în zona aval față de stație, pe care erau amplasate și două tronsoane de conductă, se evacuau ape, acesta preluând cea mai mare parte a debitului refulat din cămin;

Conform rezultatelor parțiale ale analizelor pe probele de apă prelevate, se observă următoarele:

- Apa pârâului Strâmbu, amonte de evacuare, se încadreaza în clasa a II-a de calitate raportat la indicatorului oxigen dizolvat, restul indicatorilor analizați se încadrează în clasa I;

- Apa pârâului Strâmbu, aval de evacuare, se încadrează in clasa a III-a de calitate, conform indicatorilor CCOCr și amoniu;

- Probele de apă uzată, prelevate din căminul amplasat amonte de stația de epurare și din apa ce deversează în pârâul Strâmbu, din șanțul aval de stația de epurare, prezintă depășiri la toți indicatorii analizați;

- Apa pârâului Frumoasa, la aprox. 800 de metri aval de stația de epurare, se încadresază în clasa a IV-a de calitate, conform indicatorilor amoniu și detergenți (tabel anexat):

**Tabel rezultate monitoring de calitate a apei paraului Strambu:**



Aspectele sesizate au fost verificate în ziua de 04.10.2025 de către reprezentanții ABA Siret și SGA Suceava, în prezența petentului și a mai multor cetățeni din zona respectivă. Din cadrul Primariei comunei Moara nu a participat nici un reprezentant.

În perioada următoare se va efectua un control pe linie de gospodărire a apelor la Primăria comunei Moara privind verificarea sistemului de canalizare și stația de epurare, în vederea aplicării măsurilor și sancțiunilor ce se impun în conformitate cu legislația în vigoare.

SGA Suceava va reveni cu noi informații după ce se vor emite rezultatele indicatorilor ce sunt în lucru în acest moment și necesită un timp mai îndelungat pentru obținerea unor rezultate finale.

**ABA Mureș** revine cu informații suplimentare referitoare la calitatea apei de pe probele de apă prelevate aval de salina Praid (jud. Harghita), respectiv monitorizarea calitativă a cursurilor de apă: Corund, Târnava Mică, Târnava Mare și Mureș, astfel:

 Determinarea conductivitatii in situ, orara 24/24, se monitorizeaza prin senzori calitativi in 5 sectiuni (1 pe r. Corund, 1 pe r. Tarnava Mica, 1 pe r. Tarnava Mare, 2 pe r. Mures).

- Incepand cu data de 01.08.2025, au fost reduse transmisiile de conductivitate si de debit inaintate de catre Dispeceratul ABA Mures pe grupurile din aplicatia WhatsApp, la 2 transmisii / zi (orele 8 si 20).

- Conform adresei ABA Mures nr. 18402/01.09.2025, incepand cu data de 01.09.2025, monitorizarea calitativa in cele 17 sectiuni (2 pe r. Corund, 7 pe r. Tarnava Mica, 1 pe r. Tarnava Mare si 7 pe r. Mures), continua cu o frecventa de 2 ori / saptamana (luni, joi).

**1.3. Pe Marea Neagră**

**A.B.A. Dobrogea-Litoral Constanţa** informeaza că **în data de, 05.10.2024, în zona costieră a Mării Negre, s-a semnalat prezenţa a unui numar de 2 delfini eşuați, din care unul pe plaja Zoom din mun. Constanta si unul pe plaja din Mangalia**, din județul Constanța. Au fost informate conform protocolului de colaborare INCDM Grigore Antipa şi ONG Mare Nostrum pentru identificare specie. A fost anunţată SGA Constanţa pentru a fi ridicați de pe plajă

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de: 02.10.2025, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf) ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) nu **a fost depășită la staţiiile de monitoring a calităţii aerului** **din teritoriu.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Pagube produse de inundatii.**

**CJSU Constanta** inf. despre pagube produse ca urmare a fenomenelor hidro-meteorologice periculoase, precip. 50-60 l/mp, din perioada 03-04.10.2025, in com. Ion Corvin, 11 km strazi inundate. CJSU va dispune refacerea ravenelor pe strazile afectate in urma scurgerilor de pe versanti. Personalul Serviciului Hidrologie de la ABA Dobrogea-Litoral, monitorizeaza in continuare situatia din teren.

 **DIRECȚIA COMUNICARE ȘI DIGITALIZARE**